
H O T Ă R Â R E
· pentru aprobarea Raportului de oportunitate privind  vânzarea prin licitaţie publică a unui teren în suprafaţă de 130 mp situat pe Aleea Clubului, nr.11

Având în vedere :
- referatul de aprobare, înregistrat sub nr. 6575/19.04.2024, prin care primarul oraşului Boldeşti-Scăeni propune aprobarea Raportului de oportunitate privind vânzarea prin licitaţie publică a unui teren în suprafaţă de 130 mp situat pe Aleea Clubului, nr.11;
-  raportul de specialitate întocmit de compartimentul de resort, înregistrat sub nr.6576/19.04.2024;
- dispoziţiile art. 363 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului;
 - extrasul de carte funciară eliberat pentru numărul cadastral 27980;
-  avizul secretarului general, înregistrat sub nr.6577/19.04.2024;
- avizele comisiilor de specialitate nr.1 şi nr. 2 dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (1), alin. (2) lit. c), alin. (6) lit. b), art. 139 alin. (2) şi 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
	
Consiliul Local al oraşului Boldeşti-Scăeni, întrunit în şedinţa publică ordinară în data de 25.04.2024, adoptă prezenta hotărâre:

Art.1. (1) Se aprobă Raportul de oportunitate privind vânzarea prin licitaţie publică a unui teren în suprafaţă de 130 mp situat pe Aleea Clubului, nr.11, teren aflat în proprietatea privată a oraşului Boldeşti-Scăeni, înscris în CF sub nr. 27980, conform anexei nr.1.
 (2) Terenul are datele de identificare conform anexei nr. 2 şi configuraţia potrivit planului de amplasament şi delimitare anexat.
Art.2. (1) Se împuterniceşte primarul să achiziţioneze Raportul de evaluare pentru stabilirea preţului de piaţă al terenului, raport ce va fi întocmit de către un expert ANEVAR, selectat prin licitaţie publică.	 
Art.3. Anexele nr. 1 și nr. 2, precum şi Planul de amplasament şi delimitare fac parte integrantă din prezenta hotărâre.
Art.4. Primarul oraşului Boldeşti-Scăeni, prin intermediul Serviciului patrimoniu local şi monitorizarea serviciilor publice, va duce la îndeplinire prezenta hotărâre.
Art.5. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.

        PREŞEDINTE DE ŞEDINŢĂ,                                        
  TĂNĂSESCU STELIAN HORAȚIU
                                                                                       CONTRASEMNEAZĂ
                                                                                       SECRETAR GENERAL,
                                                                                      TUDOR FLORINA NELI






Boldeşti-Scăeni, 25.04.2024

